钦定古今图书集成/明伦汇编/氏族典/第242卷 > 张锡
## 钦定古今图书集成/明伦汇编/氏族典/第242卷 > 张锡

按《宋史张锡传》：“锡，福州闽县人。梁末，刘君铎任棣州
刺史，辟为军事判官。同光末，为淄川令，不畏强御，专
务爱民。宰相冯道奏召为监察御史，出为陕虢观察
判官。晋开运二年，拜右补阙，历浚仪令、司门、驾部二
郎中，以清节闻。周显德中，以老疾求解官，授右谏议
大夫致政。宋初，改给事中。锡无子，往依乡人邓州观”
察判官黄保绪，建隆二年卒。